**RAD USTANOVE ZA VRIJEME OBNOVE NAKON POTRESA**

**TOP- TERME TOPUSKO**

Nakon potresa 29.12.2020. god. korisnici su razmješteni u druge ustanove u kojima je Stožer civilne zaštite u dogovoru sa Sisačko – moslavačkom Županijom i Ministarstvom osiguralo mjesta. Tako je 52 korisnika smješteno u Domu u Gospić , 7 korisnika u Dom Dubrava , 8 u Dom Trešnjevka , 7 u Dom Pešćenica te 51 korisnik u Top Terme Topusko . Osim korisnika Doma Petrinja u Top Terme Topusko smješteni su i korisnici Doma Glina te velik broj stanovnika grada Petrinje koji su ostali bez svojih domova u potresu . Djelatnicima Doma Petrinja ( u početku 72 a kasnije 56 ) svakodnevno je organiziran prijevoz za Topusko kako bi omogućili 24- satnu brigu i skrb korisnicima ustanove .

Od 1.kolovoza 2021. god . Top- Terme Topusko omogućile su Domu Petrinja još 24 kreveta pa se broj korisnika povećao na 75. Naravno da je želja i potreba za povratkom korisnika bliže svome Domu i svojim sugrađanima bila ogromna pa su „ vraćeni „ neki korisnici iz naj udaljenih mjesta odn. Gospića .

Korisnici Doma u Top- Termama Topusko žive na 3. katu hotela u dvokrevetnim Sobama u dva hodnika povezana predvorjem . Tu se održava većina društvenog života korisnika . Od svakodnevnih druženja , razgovora , posjeta , do uređenih panoa prigodnim sadržajima, pikada , binga , raznih proslava , predavanja itd. Osim društvenih aktivnosti korisnicima je organizirana tjelovježba u sportskoj dvorani Lječilišta 2x tjedno pod vodstvom radne instruktorice Doma i fizioterapeuta. Kreativne radionice i individualne aktivnosti održavaju se prigodno i u skladu s potrebama korisnika . Zbog epidemije koja je obilježila život u ustanovi 2020-2021-2022 god. korisnici su orijentirani na aktivnosti unutar svojih soba odn. kata . Tako su im i ponuđene pomoći pri komunikaciji s obitelji , nabavke raznih potrepština ,čitanja , izrada ručnih radova odn. aktivnosti koje ne zahtijevaju izlazak iz ustanove .

Dolaskom ljepšeg vremena organizirane su šetnje u Toplicama , izlet u posjetu drugim korisnicima Doma Petrinja trenutno smještenim u Šašu , među- domski turnir u pikadu s korisnicima Doma Glina , koncert zbora „ Lira „ … obilježavanje blagdana i proslave u skladu s prostorom koji je vrlo oskudan ali je korisnicima Doma Petrinja trenutni dom.

U nadi za povratkom u Petrinju i korisnici i djelatnici ustanove križaju dane na kalendaru i očekuju povratak .

**ISPOSTAVA ŠAŠ**

S ciljem povratka što većeg broja korisnika Doma u svoju Sisačko-moslavačku Županiju , Županija je osposobila objekt u Šašu te omogućila povratak dijela korisnika koji su još bili smješteni u drugim Domovima . Tako je nekad „ lovačka kuća „u Šašu kraj Sunje zaživjela kao dom 19 korisnika petrinjskog Doma za starije i nemoćne osobe . Trokatnica je dobila lift , opremljena je potrebnim namještajem , prilagođena potrebama starijih ljudi , uređena je velika terasa , centralno grijanje , organizirana je liječnička skrb . Svakodnevni odlazak i povratak kombijem s zaposlenim osobljem ( med. sestra , njegovateljica , kuhar i spremačica ) ,koji 24-sata skrbe o svojim štićenicima.

U toj „ domskoj kuća „ korisnicima je osim medicinske skrbi organizirana priprema 3 obroka i aktivnosti pomalo „kućnog tipa“. Korisnici su uključeni u brigu o cvijeću , svakodnevnim gledanjem TV -a u dnevnom boravku u prizemlju kuće. Dolaskom radne isktruktorice i fizioterapeuta 1-2 puta tjedno provode se društvene aktivnosti , pikado , bacanje kolutova , tjelovježba te kreativne aktivnosti ovisne o mogućnostima i interesima korisnika . Također su orgnanizirani dolasci frizera i pedikera , kava u Sisku kraj Kupe , posjet korisnika iz Top Termi uz druženja , kestenijada , posjet zbora „ Lira „ …

Priprema proslave blagdana u Šašu i svaka nova aktivnost korisnike motivira da dožive povratak u svoj grad Petrinju .

Rujan , 2022.

Radni instruktor :

Martina Matić